

**รายงานความพึงพอใจการจัดการศึกษา**

**โรงเรียนเมืองยาววิทยา**

**ปีการศึกษา 2566**

**สำนักงานเขตพื้นที่การศึกษาประถมศึกษาลำปาง เขต 1**

**สำนักงานคณะกรรมการการศึกษาขั้นพื้นฐาน**

**กระทรวงศึกษาธิการ**

**คำนำ**

จากการดำเนินงานตามแผนประกันคุณภาพภายในสถานศึกษาปีการศึกษา 2566 ของโรงเรียนเมืองยาววิทยามุ่งให้นักเรียนมีคุณภาพตามเกณฑ์มาตรฐานการศึกษาของสถานศึกษานั้น ในการดำเนินงานพัฒนาการศึกษาตามกระบวนการประกันคุณภาพเป็นไปตามแผน และบรรลุผลตามเป้าหมายในระดับที่น่าพอใจ ดังรายละเอียดตามรายงานการพัฒนาคุณภาพการศึกษาประจำปีการศึกษา 2566 นั้น

โรงเรียนเมืองยาววิทยา จึงได้มีการสำรวจความพึงพอใจของผู้มีส่วนเกี่ยวข้องของสถานศึกษาจากคณะครู ผู้ปกครอง คณะกรรมการสถานศึกษา และนักเรียนโรงเรียนเมืองยาววิทยาเพื่อนำผลการสำรวจมาศึกษาพัฒนาโรงเรียนให้มีคุณภาพยิ่งขึ้นต่อไป

โรงเรียนเมืองยาววิทยา

**สารบัญ**

**หน้า**

**บทที่ 1 บทนำ**หลักการและเหตุผล 1  
วัตถุประสงค์ 1

**บทที่ 2 ข้อมูลโรงเรียน**  1  
สภาพทั่วไป 1

**บทที่ 3 การดำเนินงาน**  1  
การดำเนินงาน 1

**บทที่ 4 ผลสำรวจความพึงพอใจ**  1  
ผลสำรวจความพึงพอใจ 1

**บทที่ 5 สรุปและอภิปรายผล**  1  
สรุปและอภิปรายผล 1

**ภาคผนวก**    
แบบสอบถามความพึงพอใจ 1  
คะแนนผู้ตอบแบบประเมิน 1  
คณะผู้จัดทำ 1

**บทที่ 1  
บทนำ**

**หลักการและเหตุผล**

การพัฒนาคุณภาพการศึกษาเป็นรากฐานสำคัญสำหรับการสร้างสรรค์ความเจริญ ก้าวหน้าให้กับสังคมและบ้านเมือง เพราะการศึกษาจะช่วยพัฒนาความรู้ ความคิด ความประพฤติและคุณธรรมของบุคคลในสังคมหากสังคมและบ้านเมืองใดให้การศึกษาที่ดีแก่เยาวชนได้อย่างครบถ้วนพอเหมาะสมกับทุกๆ ด้าน สังคมและบ้านเมืองนั้น ก็จะมีพลเมืองที่มีคุณภาพ สามารถธำรงรักษาความเจริญมั่นคงของสังคมนั้นได้อย่างยั่งยืน  
 การจะทำให้โรงเรียนเป็นที่ยอมรับของผู้ปกครองได้นั้นโรงเรียนจะต้องมีการประเมินเพื่อพัฒนาตนเองเอยู่เสมอ ดังนั้นโรงเรียนจึงได้มีการสำรวจความพึงพอใจและความต้องการของคณะครู นักเรียน ผู้ปกครอง และคณะกรรมการสถานศึกษา เพื่อนำข้อมูลมาเป็นแนวทางในการพัฒนาสถานศึกษา

**วัตถุประสงค์**

เพื่อสำรวจความพึงพอใจและความต้องการของคณะครู นักเรียน ผู้ปกครอง และคณะกรรมการสถานศึกษา เพื่อนำข้อมูลมาเป็นแนวทางในการพัฒนาสถานศึกษา

**บทที่ 2  
ข้อมูลโรงเรียน**

**1.ข้อมูลทั่วไป**

1.1 โรงเรียนเมืองยาววิทยา ตั้งอยู่เลขที่ 132 หมู่ที่ 11 ตำบลเมืองยาว อำเภอห้างฉัตร จังหวัดลำปางรหัสไปรษณีย์ 52190 หมายเลขโทรศัพท์ 054 - 013760 รหัสโรงเรียน 500413 รหัส 8 หลัก 52010171

รหัส 10 หลัก 1052500413 e-mail address : [mayawaschool@gmail.com](mailto:mayawaschool@gmail.com)

Website : http://myw.ac.th

1.2 เปิดทำสอนตั้งแต่ระดับชั้นอนุบาลปีที่ 1 ถึงระดับมัธยมศึกษาปีที่ 3

1.3 มีเขตบริการการศึกษาจำนวน 7 หมู่บ้าน ดังนี้

1. หมู่ที่ 1 บ้านเวียงเหนือ ตำบลเมืองยาว อำเภอห้างฉัตร จังหวัดลำปาง

2. หมู่ที่ 2 บ้านเวียงใต้ ตำบลเมืองยาว อำเภอห้างฉัตร จังหวัดลำปาง

3. หมู่ที่ 2 บ้านลุ่ม ตำบลแม่สัน อำเภอห้างฉัตร จังหวัดลำปาง

4**.**  หมู่ที่ 3 บ้านนาบัว ตำบลเมืองยาว อำเภอห้างฉัตร จังหวัดลำปาง

5. หมู่ที่ 4 บ้านนาน้ำมัน ตำบลเมืองยาว อำเภอห้างฉัตร จังหวัดลำปาง

6. หมู่ที่ 11 บ้านใหม่สามัคคี ตำบลเมืองยาว อำเภอห้างฉัตร จังหวัดลำปาง

7. หมู่ที่ 15 บ้านเวียงทอง ตำบลเมืองยาว อำเภอห้างฉัตร จังหวัดลำปาง

1.4 มีพื้นที่ทั้งหมด  4    แปลง ดังนี้    
แปลงที่  1   ตั้งอยู่บ้านนาบัว   หมู่ที่ 3      มีพื้นที่จำนวน  1    ไร่    -งาน   77.50  ตารางวา  
แปลงที่  2   ตั้งอยู่บ้านใหม่สามัคคี  หมู่ที่ 11   มีพื้นที่จำนวน    4     ไร่    2  งาน   18.00  ตารางวา  
แปลงที่  3   ตั้งอยู่บ้านใหม่สามัคคี  หมู่ที่ 11    มีพื้นที่จำนวน     65    ไร่    1  งาน   24.20  ตารางวา  
แปลงที่  4   ตั้งอยู่บ้านใหม่สามัคคี  หมู่ที่ 11    มีพื้นที่จำนวน     96    ไร่    2  งาน     9.80  ตารางวา  
รวมพื้นที่ทั้งหมด    167  ไร่   2    งาน    29.50   ตารางวา

**2. ข้อมูลด้านการบริหาร**

2.1 นายอนันต์ เงาเดช ผู้อำนวยการโรงเรียนเมืองยาววิทยา วุฒิการศึกษาสูงสุด กศ.ม.สาขา บริหารการศึกษาดำรงตำแหน่งที่โรงเรียนนี้ตั้งแต่วันที่ 28 พฤษภาคม 2563จนถึงปัจจุบันเป็น 3 ปี 3 เดือน

2.2 รองผู้อำนวยการโรงเรียน (ที่ได้รับการแต่งตั้ง) - คน

2.3ประวัติโรงเรียนเมืองยาววิทยา

**ประวัติโรงเรียนโดยย่อ**

**ความหมายของชื่อโรงเรียน**

เมืองยาววิทยามาจากชื่อของตำบลเมืองยาว ที่มีหมู่บ้านอาศัยอยู่ตามลำห้วยแม่ยาว เป็นลำน้ำที่ไหลตลอดปีเป็นลำน้ำที่กั้นเขตแดนของตำบลเมืองยาวและตำบลเเม่สัน ตำบลเมืองยาว มี 15 หมู่บ้าน และเป็นดินแดนที่อุดมสมบูรณ์ด้วยป่าไม้สายน้ำและทุ่งนาที่ปลูกข้าวพันธุ์ดีได้ผลผลิตสูงเมืองยาววิทยาเป็นชื่อของโรงเรียนมัธยมขยายโอกาสประจำตำบลเมืองยาวมีตำนานเล่าขานมานาน เป็นเมืองที่เจริญรุ่งเรือง มาแต่อดีตมีวัฒนธรรมอันล้ำค่า

­โรงเรียนเมืองยาววิทยา เปลี่ยนชื่อมาจากโรงเรียนบ้านใหม่สามัคคี  ซึ่งโรงเรียนบ้านใหม่สามัคคีได้ยุบโรงเรียนบ้านนาบัว และโรงเรียนบ้านเวียงใต้มาเป็นโรงเรียนเดียวกันเมื่อ วันที่ 11 กรกฎาคม 2544 (ตามคำสั่งของสำนักงานการประถมศึกษาจังหวัดลำปาง)

**ตราสัญลักษณ์ของโรงเรียน**

**พระเจดีย์**  เป็นองค์พระธาตุเจดีย์วัดเวียงใต้ ซึ่งเป็นที่สักการบูชา)ของชาวตำบลเมืองยาว เป็นศูนย์รวมจิตใจของประชาชนให้มีความรักความสามัคคีของหมู่คณะ เป็นสัญลักษณ์แทนโรงเรียนบ้านเวียงใต้ ซึ่งเป็นโรงเรียนเดิมที่ยุบรวม   ส่วนแสงรัศมีเปรียบเสมือนแสงสว่างทางปัญญาของนักเรียนทุกคน  
 **ดอกบัว**  เป็นดอกบัวที่พระพุทธองค์ตรัสไว้ เป็นบัวที่พ้นน้ำ  อันหมายถึง  บุคคลที่ถึงพร้อมด้วยพลังความคิด พลังปัญญา มีอัจฉริยะภาพ มีความเฉลียวฉลาดทางปัญญา

โรงเรียนเมืองยาววิทยาตั้งขึ้นเมื่อ วันที่ 19 มกราคม พ.ศ. 2513 เดิมชื่อโรงเรียนบ้านใหม่สามัคคี ตั้งขึ้นโดยการยุบรวมและย้ายโรงเรียน 2 แห่งคือโรงเรียนบ้านเวียงใต้และโรงเรียนบ้านนาบัวมาเปิดทำการสอนที่ บ้านใหม่สามัคคี หมู่ที่ 11 ตำบลเมืองยาว อำเภอห้างฉัตร จังหวัดลำปาง โดยมีนายเจริญ ณ น่าน ดำรงตำแหน่งครูใหญ่คนแรก สังกัดองค์การบริหารส่วนจังหวัดลำปาง เปิดทำการสอนตั้งแต่ชั้นประถมศึกษาปีที่ 1ถึงชั้นประถมศึกษาปีที่ 7

**วันที่ 16 สิงหาคม พ.ศ. 2514** ได้ก่อสร้างอาคารเรียนคอนกรีตเสริมเหล็ก แบบ ป.1ก จำนวน 2 หลัง ขนาด 4 ห้องเรียนโดยได้รับอนุมัติงบประมาณหลังละ 50,000 บาทและได้รับงบประมาณจำนวน 25,000 บาท ก่อสร้างบ้านพักครู จำนวน 1 หลัง

**วันที่ 10 พฤศจิกายน พ.ศ. 2515** นายแสวง เหล่าจันตา ผู้ช่วยครูใหญ่โรงเรียนชุมชนบ้านสันกำแพง ได้รับการแต่งตั้งให้ดำรงตำแหน่งครูใหญ่โรงเรียนบ้านใหม่สามัคคี

**พ.ศ. 2516** ได้รับงบประมาณจากองค์การบริหารส่วนจังหวัดลำปาง จำนวน 160,000 บาทสร้างอาคารเรียนแบบ ป.1ข จำนวน 1 หลัง และได้รับงบประมาณก่อสร้างบ้านพักครู 2 หลัง ขนาด 2 ห้องนอน ใช้งบประมาณหลังละ 30,000 บาท

**พ.ศ. 2517** ได้รับงบประมาณจากองค์การบริหารส่วนจังหวัดลำปาง ก่อสร้างบ้านพักครู จำนวน 1 หลัง ใช้งบประมาณ 35,000 บาทและได้รับงบประมาณก่อสร้างถังเก็บน้ำฝนแบบ ฝ.30 พิเศษ 1 ชุดความจุเฉลี่ย 30 ลบ.ม. ใช้งบประมาณ36,000 บาท

**พ.ศ. 2518** ได้รับงบประมาณจากองค์การบริหารส่วนจังหวัดลำปาง ก่อสร้างอาคารหอประชุม 1 หลัง ใช้งบประมาณ 173,900 บาท และสร้างบ้านพักครู 3 หลัง ขนาด 2 ห้องนอน ใช้งบประมาณหลังละ 35,000 บาทและได้รับงบประมาณก่อสร้างส้วมแบบองค์การฯขนาด 4 ที่นั่ง จำนวน 1 หลัง ใช้งบประมาณ 35,000 บาท

**พ.ศ. 2519** ได้รับงบประมาณจากองค์การบริหารส่วนจังหวัดลำปาง จำนวน 190,000 บาท ต่อเติมอาคารเรียนแบบ ป.1ข จาก 4 ห้องเรียนเป็น 7 ห้องเรียน

**พ.ศ. 2520** ได้รับงบประมาณจากองค์การบริหารส่วนจังหวัดลำปาง จำนวน 55,000 บาทก่อสร้างอาคารโรงฝึกงาน 1 หลังและได้รับงบประมาณก่อสร้างส้วมแบบองค์การฯ ขนาด 4 ที่นั่ง 1 หลัง ใช้งบประมาณ 35,000 บาท

**วันที่ 1 มกราคม 2522** นายดำรง ปงคำปัน ครูใหญ่โรงเรียนบ้านป่าเหียง ได้รับการแต่งตั้งให้ดำรงตำแหน่งครูใหญ่โรงเรียนบ้านใหม่สามัคคี

**พ.ศ. 2523** มีพระราชบัญญัติการประถมศึกษาแห่งชาติ พ.ศ. 2523 มีผลให้ต้องโอนโรงเรียนบ้านใหม่สามัคคีซึ่งสังกัดองค์การบริหารส่วนจังหวัดลำปางให้ไปสังกัดสำนักงานคณะกรรมการการประถมศึกษาแห่งชาติ และได้รับงบประมาณก่อสร้างถังเก็บน้ำฝนแบบ ฝ.30 พิเศษ 1 ชุด ความจุเฉลี่ย 30 ลบ.ม. ใช้งบประมาณ 50,000 บาท

**พ.ศ. 2533** ได้รับงบประมาณจากสำนักงานคณะกรรมการการประถมศึกษาแห่งชาติ จำนวน 1,000,000 บาท ก่อสร้างอาคารอเนกประสงค์แบบ สปช.205/26 ขนาด 14 × 32 เมตร จำนวน 1 หลัง

**พ.ศ. 2537** ได้รับอนุญาตจากสำนักงานคณะกรรมการการประถมศึกษาแห่งชาติให้เปิดทำการสอนระดับมัธยมศึกษาตอนต้นเพื่อเป็นการขยายโอกาสทางการศึกษา

**พ.ศ. 2538** ได้รับงบประมาณจากสำนักงานคณะกรรมการการประถมศึกษาแห่งชาติ จำนวน 1,040,000 บาท ก่อสร้างอาคารเรียนแบบ สปช.105/29 เพื่อใช้เป็นอาคารเรียนระดับมัธยมศึกษาตอนต้น

**วันที่ 21 ธันวาคม พ.ศ. 2543** สำนักงานการประถมศึกษาจังหวัดลำปาง ได้มีคำสั่งแต่งตั้ง นายธนนท์ ชาวเขลางค์ ให้มาดำรงตำแหน่งอาจารย์ใหญ่โรงเรียนบ้านใหม่สามัคคี

**พ.ศ. 2544** สำนักงานการประถมศึกษาจังหวัดลำปางได้อนุมัติให้เปลี่ยนชื่อโรงเรียนบ้านใหม่สามัคคีเป็นโรงเรียนเมืองยาววิทยา เนื่องจากเป็นโรงเรียนขยายโอกาสทางการศึกษาเปิดสอน 3 ระดับ และเป็นโรงเรียนมัธยมประจำตำบลเมืองยาว ในปีนี้ได้ระดมเงินบริจาคจากราษฎรในเขตบริการทั้ง 5 หมู่บ้าน ก่อสร้างศาลากองอำนวยการ ณ บริเวณสนามกีฬา ใช้เงินทั้งสิ้น 150,000 บาท

**พ.ศ. 2546** ได้โอนกิจการของโรงเรียนในสังกัดสำนักงานคณะกรรมการการประถมศึกษาแห่งชาติ ไปสังกัดสำนักงานคณะกรรมการการศึกษาขั้นพื้นฐาน โรงเรียนเมืองยาววิทยาจึงโอนกิจการไปสังกัดใหม่ด้วย และอยู่ในการดูแลของสำนักงานเขตพื้นที่การศึกษาลำปาง เขต 1 และทางสำนักงานเขตพื้นที่การศึกษาลำปางเขต 1ได้อนุมัติการปรับปรุงและกำหนดตำแหน่งผู้บริหารสถานศึกษาโรงเรียนเมืองยาววิทยาจากตำแหน่งอาจารย์ใหญ่เป็นผู้อำนวยการโรงเรียน

**พ.ศ. 2548** ได้ระดมเงินบริจาคจากราษฎรในเขตบริการทั้ง 5 หมู่บ้าน จำนวน 560,000 บาทก่อสร้างรั้วคอนกรีตเสริมเหล็กก่ออิฐบล๊อกด้านหน้าโรงเรียน ความยาว 350 เมตรและก่อสร้างป้ายชื่อโรงเรียนใหม่

**พ.ศ. 2550** ได้ประสานขอความร่วมมือจากองค์การบริหารส่วนตำบลเมืองยาวอนุมัติงบประมาณ จำนวน 592,700 บาท ทำการก่อสร้างถนนคอนกรีตเสริมเหล็ก ขนาดกว้าง 4 เมตร ยาว363 เมตร ตามโครงการป้องกันและลดภาวะมลพิษต่อสุขภาพนักเรียน

**พ.ศ. 2551** ได้ระดมเงินบริจาคจากราษฎรในเขตบริการทั้ง 5 หมู่บ้าน ก่อสร้างสนามเซปักตะกร้อ 1 สนาม ใช้เงินก่อสร้างทั้งสิ้น 17,000 บาท

**พ.ศ. 2552** โรงเรียนบ้านเวียงเหนือได้นำนักเรียนมาเรียนรวมที่โรงเรียนเมืองยาววิทยา จำนวนนักเรียน 52 คน ครู 5 คน

**วันที่ 26 ธันวาคม** **พ.ศ. 2552** สำนักงานเขตพื้นที่การศึกษาลำปางเขต 1 ได้แต่งตั้ง

นายศุภวัช จำฟู ผู้อำนวยการโรงเรียนบ้านหัวทุ่ง ให้มาดำรงตำแหน่งผู้อำนวยการโรงเรียนเมืองยาววิทยา และได้งบประมาณก่อสร้างลานกีฬาอเนกประสงค์ 1 สนาม ใช้งบประมาณ 140,000 บาท ได้รับงบประมาณก่อสร้างส้วมแบบ นักเรียนชาย 4 ที่/49 งบประมาณ43,3000 บาท และสร้างส้วมแบบนักเรียนหญิง 4 ที่/49 งบประมาณ 334,000 บาท

**พ.ศ. 2553** ได้รับจัดสรรงบประมาณซ่อมแซมบ้านพักครู 1 หลัง งบประมาณ 100,000 บาท

**พ.ศ. 2554** ได้ระดมเงินบริจาคจัดซื้อเก้าอี้ไว้ในหอประชุมใหญ่ จำนวน 303 ตัว จำนวนเงิน 35,000 บาท ระดมเงินบริจาคปรับปรุงซ่อมแซมโรงอาหารและจัดทำโต๊ะเก้าอี้สำหรับนั่งรับประทานอาหาร จำนวนเงิน 45,000 บาท ได้รับงบประมาณปรับปรุงซ่อมแซมอาคารโรงฝึกงานเพื่อใช้เป็นห้องประชุมเล็ก งบประมาณ 17,000 บาท ได้รับงบประมาณซ่อมแซมหลังคาอาคารเรียน ป1ข งบประมาณ120,000 บาท ได้รับงบประมาณปรับปรุงห้องคอมพิวเตอร์และจัดซื้อคอมพิวเตอร์ รุ่น CL10 TYPE1 งบประมาณ 346,800 บาท และในปีนี้ได้รับบริจาคเครื่องคอมพิวเตอร์ 10 ชุด พร้อมปรับปรุงห้องคอมพิวเตอร์ในอาคารเรียนมัธยมศึกษา จาก กสทช.และบริษัท เอ ไอ เอ็น โกลบอลคอมจำกัด

**พ.ศ. 2555** ได้รับจังบประมาณ ปรับปรุงห้องอัจฉริยะศูนย์การเรียนรู้สู่สากล โดยจัดซื้อกระดานอัจฉริยะและระบบควบคุม งบประมาณ 488,500 บาท

**วันที่ 1 ธันวาคม พ.ศ. 2557** สำนักงานเขตพื้นที่การศึกษาประถมศึกษาลำปางเขต 1 ได้มีคำสั่งแต่งตั้ง นายภูชิชย์ ทาวงศ์มา ผู้อำนวยการโรงเรียนบ้านปันเต้า ให้มาดำรงตำแหน่งผู้อำนวยการโรงเรียนเมืองยาววิทยา และได้รับจัดสรรงบประมาณปรับปรุงซ่อมแซมแผ่นผ้าเพดานอาคารเรียน จำนวน 10 ห้องงบประมาณ 332,000 บาท

**พ.ศ. 2558** ได้รับงบประมาณ สร้างอาคารเรียน งบประมาณ ก่อสร้างสนามฟุตบอล 1 สนาม งบประมาณ 774,000 บาท

**พ.ศ. 2559** ได้รับอุดหนุนงบประมาณก่อสร้างอาคารเรียนแบบ สปช.105/29 จำนวน 1 หลัง งบประมาณ 389,000 บาท และงบประมาณซ่อมแซมบ้านพักครู 1 หลัง งบประมาณ 200,000 บาท

**พ.ศ. 2560** ได้รับงบประมาณปรับปรุงระบบไฟฟ้า อาคารเรียน 3 หลัง และโรงอาหาร 1 หลัง งบประมาณ 430,000 บาท

พ.ศ. 2561 ได้รับงบประมาณปรับปรุงซ่อมแซมระบบประปา งบประมาณ 31,000 บาท

พ.ศ. 2562 ได้รับงบประมาณปรับปรุงซ่อมแซมอาคารเรียน อาคารประกอบ(โรงอาหาร) งบประมาณ 224,000 บาท

พ.ศ. 2562 ได้รับงบประมาณปรับปรุงซ่อมแซมบ้านพักครู จำนวน 1 หลัง งบประมาณ 130,000 บาท

**วันที่ 5 มิถุนายน พ.ศ. 2563** ศึกษาธิการจังหวัดลำปาง ได้มีคำสั่ง แต่งตั้ง **นายอนันต์ เงาเดช** ผู้อำนวยการโรงเรียนบ้านหัวทุ่ง อำเภอห้างฉัตร ให้มาดำรงตำแหน่งผู้อำนวยการโรงเรียนเมืองยาววิทยา

**ปัจจุบัน** นายอนันต์ เงาเดช ดำรงตำแหน่ง ผู้อำนวยการโรงเรียนเมืองยาววิทยา

จัดการศึกษา 3 ระดับ คือ ระดับปฐมวัย ระดับประถมศึกษาและระดับมัธยมศึกษาตอนต้น โดยมีโรงเรียนบ้านเวียงเหนือมาเรียนรวม ถือว่าเป็นสถานศึกษาที่จัดการศึกษาภาคบังคับเต็มรูปตามพระราชบัญญัติการศึกษาภาคบังคับ พ.ศ. 2545

**2.4 คำขวัญของโรงเรียน** “เรียนดี กีฬาเก่ง เคร่งวินัย ใฝ่คุณธรรม”

**2.5 เอกลักษณ์ “**อนุรักษ์วัฒนธรรมท้องถิ่น**”**

**2.6 อัตลักษณ์** “รักการทำดี มีสุนทรียภาพ”

**2.7 วัตถุประสงค์ของโรงเรียน**

จัดการศึกษาให้มีคุณภาพมาตรฐานการศึกษาขั้นพื้นฐานและการศึกษาระดับปฐมวัย

**2.8 ปรัชญาของโรงเรียน** “ นตถิ ปญญา สมา อาภา” หมายถึง “แสงสว่างเสมอด้วยปัญญาไม่มี”

**สีประจำโรงเรียน** “แดง - น้ำเงิน”

**ต้นไม้ประจำโรงเรียน** “ต้นไทร”

**อักษรย่อของโรงเรียน** “ม.ย.ว.”

**2.9 ระบบโครงสร้างการบริหาร**

ตามโครงสร้างของสถานศึกษามีปริมาณงานและภาระงาน จำนวน 4 กลุ่มงาน ดังนี้

1. กลุ่มงานบริหารวิชาการ

2. กลุ่มงานบริหารงานบุคคล

3. กลุ่มงานบริหารงบประมาณ

4. กลุ่มงานบริหารทั่วไป

**บทที่ 3  
การดำเนินการสำรวจความพึงพอใจ**

การดำเนินการสำรวจความพึงพอใจและความต้องการของคณะครู นักเรียน ผู้ปกครอง และคณะกรรม  
การสถานศึกษา เพื่อนำข้อมูลมาเป็นแนวทางในการพัฒนาสถานศึกษา มีแนวทางในการดำเนินงาน ดังนี้

1. กลุ่มที่ใช้สำรวจความพึงพอใจ ได้แก่ คณะครู นักเรียน ผู้ปกครอง และคณะกรรมการสถานศึกษา

2. เครื่องมือที่ใช้สำรวจความพึงพอใจ ได้แก่ แบบประเมินความพึงพอใจ ดังนี้

โรงเรียนเมืองยาววิทยาจึงได้จัดทำแบบสอบถามความพึงพอใจ ในการจัดการศึกษาของสถานศึกษา เพื่อประเมินความพึงพอใจของผู้ที่มีส่วนได้ ส่วนเสียต่อการจัดการศึกษาโดยมีวัตถุประสงค์เพื่อศึกษาความพึงพอใจใน การจัดการศึกษาของสถานศึกษา และเพื่อนำผลการ ประเมินความพึงพอใจในการบริหารและการจัดการศึกษาของสถานศึกษา ไปปรับปรุง ประสิทธิภาพในการ ปฏิบัติงาน

**ประชากรและกลุ่มตัวอย่าง**

ประชากรที่ใช้ในการศึกษาความพึงพอใจในการจัดการศึกษาประกอบด้วย ผู้บริหารสถานศึกษา ครูผู้สอน บุคลากรทางการศึกษา คณะกรรมการสถานศึกษา ผู้ปกครอง และผู้มีส่วน ได้เสีย กลุ่มตัวอย่าง จำนวน 60 คน ตามเงื่อนไขที่โรงเรียนกำหนด โดยใช้วิธีการสุ่มแบบบังเอิญ (Accidental Sampling)

**เครื่องมือที่ใช้ในการศึกษา**

เครื่องมือที่ใช้ในการเก็บรวบรวมข้อมูลการศึกษาความพึงพอใจในการจัดการศึกษามีลักษณะเป็นแบบสอบถามที่ผู้ศึกษากำหนดขึ้นตามเงื่อนไขที่โรงเรียนกำหนด ประกอบด้วย 2 ตอน คือ ตอนที่ 1 สถานภาพผู้ตอบแบบสอบถาม ได้แก่ ครู นักเรียน ผู้ปกครอง คณะกรรมการสถานศึกษา มีลักษณะเป็นแบบสอบถาม แบบปลายเปิด ชนิดเลือกตอบ (Check List) ตอนที่ 2 แบบสอบถามเกี่ยวกับความพึงพอใจต่อการพัฒนางานด้านต่างๆ ของโรงเรียน โดยได้มีการประเมินความพึงพอใจตามการพัฒนางานด้านต่างๆ สถิติที่ใช้ในการวิเคราะห์ข้อมูล ในการวิเคราะห์ข้อมูล ใช้สถิติเป็น ค่าความถี่ และ ร้อยละ เกณฑ์ประเมินระดับคุณภาพ ผู้รับบริการและผู้มีส่วนได้ส่วนเสีย มีความพึงพอใจในระดับมากที่สุด ตั้งแต่ร้อยละ 80 ขึ้นไป จำนวนผู้รับบริการและผู้มีส่วนได้ส่วนเสีย มีความพึงพอใจระดับระดับมากขึ้นไป ตั้งแต่ร้อยละ 70 ขึ้นไป จำนวนผู้รับบริการและผู้มีส่วนได้ส่วนเสีย มีความพึงพอใจระดับปานกลางขึ้นไป ตั้งแต่ร้อยละ 60 ขึ้นไป จำนวนผู้รับบริการและผู้มีส่วนได้ส่วนเสีย มีความพึงพอใจระดับน้อยขึ้นไป ร้อยละ 50 จำนวนผู้รับบริการและผู้มีส่วนได้ส่วนเสีย มีความพึงพอใจระดับน้อยที่สุด ต่ำกว่าร้อยละ 50

สถิติที่ใช้ในการวิเคราะห์ข้อมูล ในการวิเคราะห์ข้อมูล ใช้สถิติเป็น ค่าเฉลี่ย ค่าเบี่ยงเบนมาตรฐาน

**แบบประเมินความพึงพอใจในการจัดการศึกษา โรงเรียนเมืองยาววิทยา**

**ปีการศึกษา 2566**

**คำชี้แจง** ขอความกรุณาแสดงความคิดเห็นตามแบบประเมินความพึงพอใจในการจัดการศึกษา โดยทำ

เครื่องหมาย ✓ ลงในช่อง ที่ตรงกับความคิดเห็นของท่าน

**สถานภาพผู้ตอบแบบสอบถาม**

ครู นักเรียน ผู้ปกครอง คณะกรรมการการสถานศึกษา

**ความหมายเกณฑ์**

ความพึงพอใจในระดับมากที่สุด หมายถึง 5 คะแนน

ความพึงพอใจในระดับมาก หมายถึง 4 คะแนน

ความพึงพอใจในระดับปานกลาง หมายถึง 3 คะแนน

ความพึงพอใจในระดับน้อย หมายถึง 2 คะแนน

ความพึงพอใจในระดับน้อยที่สุด หมายถึง 1 คะแนน

|  |  |  |  |  |  |  |
| --- | --- | --- | --- | --- | --- | --- |
| **ที่** | **รายการการพัฒนางานด้านต่างๆ ของโรงเรียน** | **ระดับความพึงพอใจ** | | | | |
| **5** | **4** | **3** | **2** | **1** |
| 1 | การพัฒนาอาคาร สถานที่ บริเวณโรงเรียน |  |  |  |  |  |
| 2 | สภาพแวดล้อม และแหล่งการเรียนรู้ภายในโรงเรียน |  |  |  |  |  |
| 3 | คุณภาพของครูผู้สอน |  |  |  |  |  |
| 4 | คุณภาพนักเรียนด้านทักษะ ความรู้ทางวิชาการ |  |  |  |  |  |
| 5 | คุณภาพนักเรียนด้านลักษณะนิสัย (คุณธรรมจริยธรรม) |  |  |  |  |  |
| 6 | คุณภาพนักเรียนด้านทักษะการทำงาน/ทักษะการดำรงชีวิต |  |  |  |  |  |
| 7 | การประชาสัมพันธ์/ข้อมูลสารสนเทศของนักเรียน |  |  |  |  |  |
| 8 | การดูแล ช่วยเหลือนักเรียน, ทุนการศึกษา, ห้องพยาบาล |  |  |  |  |  |
| 9 | การให้บริการอาคารสถานที่/วิทยากร แก่ชุมชน |  |  |  |  |  |
| 10 | การให้ความร่วมมือ ร่วมกิจกรรมงานประเพณีต่างๆ กับชุมชน |  |  |  |  |  |
| 11 | การจัดกิจกรรมพัฒนาศักยภาพของนักเรียน |  |  |  |  |  |
| 12 | การจัดบริการห้องสมุด |  |  |  |  |  |
| 13 | การพัฒนาระบบ ICT, อินเตอร์เน็ต, คอมพิวเตอร์ |  |  |  |  |  |
| 14 | การอำนวยการ(การบริหารงาน)ของผู้บริหารสถานศึกษา |  |  |  |  |  |

ข้อเสนอแนะ

........................................................................................................................................................................................................................................................................................................................................................................

ขอขอบคุณที่ให้ความร่วมมือ

3. นำผลการสำรวจคำนวณโดยใช้ค่าสถิติ ดังนี้

- ค่าเฉลี่ย

- ค่าเบี่ยงเบนมาตรฐาน

4. แบ่งระดับความพึงพอใจเป็น 5 ระดับดังนี้

ความพึงพอใจในระดับมากที่สุด หมายถึง 5 คะแนน

ความพึงพอใจในระดับมาก หมายถึง 4 คะแนน

ความพึงพอใจในระดับปานกลาง หมายถึง 3 คะแนน

ความพึงพอใจในระดับน้อย หมายถึง 2 คะแนน

ความพึงพอใจในระดับน้อยที่สุด หมายถึง 1 คะแนน

**บทที่ 4  
ผลการสำรวจความพึงพอใจในการจัดการศึกษาของสถานศึกษา**

**สรุปความพึงพอใจในการจัดการศึกษา โรงเรียนเมืองยาววิทยา**

**ปีการศึกษา 2566**

**สถานภาพผู้ตอบแบบสอบถาม**

ครู นักเรียน ผู้ปกครอง คณะกรรมการการสถานศึกษา

**ความหมายของระดับความพึงพอใจ**

ความพึงพอใจในระดับมากที่สุด หมายถึง 5 คะแนน

ความพึงพอใจในระดับมาก หมายถึง 4 คะแนน

ความพึงพอใจในระดับปานกลาง หมายถึง 3 คะแนน

ความพึงพอใจในระดับน้อย หมายถึง 2 คะแนน

ความพึงพอใจในระดับน้อยที่สุด หมายถึง 1 คะแนน

|  |  |  |  |  |
| --- | --- | --- | --- | --- |
| **ที่** | **รายการการพัฒนางานด้านต่างๆ ของโรงเรียน** | **ระดับความพึงพอใจ** | | |
| **ส่วนเบี่ยงเบนมาตรฐาน** | **ค่าเฉลี่ย** | **แปรผล** |
| 1 | การพัฒนาอาคาร สถานที่ บริเวณโรงเรียน |  |  |  |
| 2 | สภาพแวดล้อม และแหล่งการเรียนรู้ภายในโรงเรียน |  |  |  |
| 3 | คุณภาพของครูผู้สอน |  |  |  |
| 4 | คุณภาพนักเรียนด้านทักษะ ความรู้ทางวิชาการ |  |  |  |
| 5 | คุณภาพนักเรียนด้านลักษณะนิสัย (คุณธรรมจริยธรรม) |  |  |  |
| 6 | คุณภาพนักเรียนด้านทักษะการทำงาน/ทักษะการดำรงชีวิต |  |  |  |
| 7 | การประชาสัมพันธ์/ข้อมูลสารสนเทศของนักเรียน |  |  |  |
| 8 | การดูแล ช่วยเหลือนักเรียน, ทุนการศึกษา, ห้องพยาบาล |  |  |  |
| 9 | การให้บริการอาคารสถานที่/วิทยากร แก่ชุมชน |  |  |  |
| 10 | การให้ความร่วมมือ ร่วมกิจกรรมงานประเพณีต่างๆ กับชุมชน |  |  |  |
| 11 | การจัดกิจกรรมพัฒนาศักยภาพของนักเรียน |  |  |  |
| 12 | การจัดบริการห้องสมุด |  |  |  |
| 13 | การพัฒนาระบบ ICT, อินเตอร์เน็ต, คอมพิวเตอร์ |  |  |  |
| 14 | การอำนวยการ(การบริหารงาน)ของผู้บริหารสถานศึกษา |  |  |  |
| **ค่าเฉลี่ยทั้งฉบับ** | |  |  |  |

**จากตาราง** พบว่า ระดับความพึงพอใจของคณะครู นักเรียน ผู้ปกครอง และคณะกรรมการสถานศึกษา ต่อการจัดการศึกษาของโรงเรียนเมืองยาววิทยาประจำปีการศึกษา 2566 ภาพรวมของแบบสอบถามทั้งหมด มีระดับคะแนนเฉลี่ย 71.67 เกณฑ์ระดับความพึงพอใจ อยู่ในระดับมากที่สุด ข้อที่มีระดับคะแนนเฉลี่ยสูงสุด คือ ข้อ 3 คะแนนเฉลี่ย = 80.00 รองลงมาคือข้อ 4คะแนนเฉลี่ย = 75.00 และข้อที่มีระดับคะแนนเฉลี่ยน้อยที่สุด ได้แก่ ข้อ 1 คะแนนเฉลี่ย = 70

**บทที่ 5  
สรุปและอภิปรายผล**

**สรุปและอภิปรายผล**

สรุปการประเมินความพึงพอใจของคณะครู นักเรียน ผู้ปกครอง และคณะกรรมการสถานศึกษา ที่มีต่อการจัดการศึกษาในปีการศึกษา 2566 ในภาพรวมทั้งหมดมีคะแนนเฉลี่ย 71.67 เกณฑ์ ระดับความพึงพอใจอยู่ในระดับความพึงพอใจมากที่สุดจำนวน 43 ข้อ และมีระดับความพึงพอใจระดับมาก 17 ข้อ ทั้งนี้ เป็นเพราะโรงเรียนได้จัดการศึกษาตาม ปรัชญา วิสัยทัศน์ พันธกิจของโรงเรียน และยึดการบริหารงานแบบมีส่วนร่วม โดยเฉพาะอย่างยิ่งทางโรงเรียนได้นำเสนอแนะของการประเมินมาตรฐาน สมศ. ซึ่งเป็นจุดเน้นและแนวทางมาวางแผนพัฒนา มาโดยตลอด

**ภาคผนวก**

รูปภาพประกอบด้วย ผนัง, คน, ในร่ม, เสื้อผ้า

คำอธิบายที่สร้างโดยอัตโนมัติ

รูปภาพประกอบด้วย ในร่ม, ผนัง, คน, เฟอร์นิเจอร์

คำอธิบายที่สร้างโดยอัตโนมัติ